**ДО**

**ОБЩИНСКИ СЪВЕТ**

**ГР. Е Л Х О В О**

# ДОКЛАДНА ЗАПИСКА

# 

**от Петър Андреев Киров - кмет на община Елхово**

## Относно: Предварително съгласие от Общински съвет за изработване на ПУП във връзка с промяна на предназначението на земеделска земя от общинския поземлен фонд, на основание чл.29, ал.1 от ЗОЗЗ.

Уважаеми дами и господа общински съветници,

## В община Елхово е постъпило инвестиционно намерение от „Солар Грийн Енерджи“ ЕАД за изграждане на ФвЕЦ Елхово върху терен общинска собственост. Имотът върху който дружеството инвеститор желае да изгради ФЕЦ е ПИ с идентификатор 21542.69.279 – частна общинска собственост, трайно предназначение на територията:земеделска, начин на трайно ползване: друг вид земеделска земя по кадастралната карта и кадастралните регистри на село Добрич и е с площ от 793 813 кв.м.

Предварителното съгласие на Общински съвет се изисква на основание чл.29, ал.1 от Закона за опазване на земеделските земи/ЗОЗЗ/ и чл. 30, ал. 3 от Правилника за прилагане на Закона за опазване на земеделските земи/ППЗОЗЗ/.

Съгласно чл.29, ал.1 от ЗОЗЗ, промяната на предназначението на земеделски земи от общинския поземлен фонд, необходими за изграждане на обекти на техническата инфраструктура или на други обекти от лица, на които продажбата или учредяването на право на строеж или сервитути върху общински имоти се извършва без търг или конкурс по силата на закон, може да се извърши за тяхна сметка след решение за предварително съгласие на общинския съвет за изработване на подробен устройствен план. С решението, съответно общинският съвет определя и срока на валидност на предварителното съгласие.

Съгласно чл.30, ал.3 от Правилника за прилагане на Закона за опазване на земеделските земи определянето на площадка или трасе за нуждите на физическо или юридическо лице върху земи от общинския поземлен фонд се извършва след решение на общинския съвет. Съгласно чл.62, ал.2 от Закона за енергетиката (Нова - ДВ, бр. 54 от 2010 г., в сила от 16.07.2010 г., доп. - ДВ, бр. 54 от 2012 г., в сила от 17.07.2012 г.), когато изграждането или разширението на площадкови енергийни обекти, както и на надземни и подземни хидротехнически съоръжения за производство на електрическа енергия или на части от тях и на свързаните с производството съоръжения и площадки за депониране на производствени отпадъци се извършва върху имот - общинска собственост, компетентните общински органи учредяват в полза на лицето, което ще изгражда и експлоатира енергийния обект, възмездно право на строеж върху земята по реда на Закона за общинската собственост без търг или конкурс.

В тази връзка и с цел стартиране на процедура от „Солар Грийн Енерджи“ ЕАД за изработване на ПУП във връзка с промяна на предназначението на ПИ с идентификатор 21542.69.279 – частна общинска собственост, трайно предназначение на територията: земеделска, начин на трайно ползване: друг вид земеделска земя по кадастралната карта и кадастралните регистри на село Добрич за изграждане на ФвЕЦ, е необходимо Общински съвет-Елхово да вземе решения за предварително съгласие.

Предвид гореизложеното, предлагам Общински съвет-Елхово да вземе следните

**Р Е Ш Е Н И Я :**

1. На основание чл.21, ал.1, т.8 от ЗМСМА, чл.29, ал.1 от Закона за опазване на земеделските земи и чл. 30, ал. 3 от Правилника за прилагане на Закона за опазване на земеделските земи, Общински съвет-Елхово дава предварително съгласие за изработване на ПУП във връзка с промяна на предназначението на земеделска земя от общинския поземлен фонд собственост на Община Елхово, съставляваща ПИ с идентификатор 21542.69.279 – частна общинска собственост, трайно предназначение на територията:земеделска, начин на трайно ползване: друг вид земеделска земя по кадастралната карта и кадастралните регистри на село Добрич, с площ от 793 813 кв.м. Определя срок на валидност на предварителното съгласие - до влизане в сила на решението на Комисията за земеделските земи, но не по-късно от 3 години.

2. На основание чл.21, ал.1, т.8 от ЗМСМА, чл.29, ал.3 от Закона за опазване на земеделските земи, във връзка с чл.62, ал.2 от Закона за енергетиката, Общински съвет-Елхово дава предварително съгласие за учредяване на ограничени вещни права-право на строеж и сервитут на „Солар Грийн Енерджи“ ЕАД, с ЕИК 201743158, върху имотът по т.1, след влизане в сила на ПУП.

3. „Солар Грийн Енерджи“ ЕАД, с ЕИК 201743158, да извърши за своя сметка процедурите по ЗОЗЗ за утвърждаване на площадка/трасе/ на обекта по т.1.

**ПЕТЪР КИРОВ**

*Кмет на община Елхово*